《望瀛亭二首 其一》
宋代·杜子民

拥传来观海，危亭一振衣。云晴千怪出，浸大百川归。

日月遭吞吐，乾坤入范围。群鸥不须避，禅寂久忘机。

作者简介：杜子民，神宗元丰元年（一○七八），为详断官（《续资治通鉴长编》卷二三一）。哲宗元符三年（一一○○），为朝散郎（《宋会要辑稿》职官五八之一四）。徽宗崇宁元年（一一○二），通判常州。今录诗三首。